**Dennis Saikkonen** (s. 27. marraskuuta 1992 Bern, Sveitsi) on sveitsiläis-suomalais-ruotsalainen jääkiekkomaalivahti, joka pelaa Sveitsin National Leaguen EHC Bielissä.

Ura
---

### Seuraura

Saikkonen aloitti jääkiekkoilun 6-vuotiaana EHC Bern 96 -joukkueessa ja siirtyi 10-vuotiaana SC Berniin. Hän pelasi sekä hyökkääjänä ja maalivahtina aina 12-vuotiaaksi asti, mutta tämän jälkeen Saikkonen keskittyi ainoastaan maalivahdin pelipaikkaan. Kaudella 2008–2009 hän U17-junioreiden Elite Novizenin ratkaisevan playoff-ottelun EHC Klotenia vastaan ja torjui SC Bernin Sveitsin-mestaruuteen lukemin 2–0. Samalla kaudella Saikkonen voitti myös lähinnä kolmosmaalivahdin roolissa Elite Jr. A:n mestaruuden. Hän puki myös yhteen miesten peliin Sveitsin alle 20-vuotiaiden maajoukkueen paidan maan toiseksi korkeimmalla sarjatasolla National League B:ssä. Kaudella 2009–2010 Saikkonen torjui Bernissä eniten voittoja (18) Elite Jr. A:n runkosarjassa.

Brampton Battalion varasi Saikkosen 83. pelaajana CHL:n varaustilaisuudessa 2010. Hän siirtyi joukkueeseen kaudeksi 2010–2011 ja pelasi 13 runkosarjaottelua. Joulukuussa 2010 Saikkosen olisi myyty uuteen joukkueeseen, mutta kävi ilmi että Brampton Battalion ei ollut hoitanut hänen sopimuksiaan liigan vaatimuksien mukaisesti, joten pelaajakauppa ei ollut mahdollista ja Saikkosen oli palattava Eurooppaan. Hän palasi helmikuussa 2011 loppukaudeksi kasvattajaseuransa SC Bernin A-nuoriin. Kaudella 2011–2012 Saikkosella oli aikomus palata takaisin Pohjois-Amerikkaan, mutta tällä kertaa Bern ei suostunut allekirjoittamaan hänen siirtosummaansa, koska Saikkonen palasi jo kertaalleen kotimaahansa. Kaudella 2011–2012 hän puki Bernin paidan kahdeksaan National League A -otteluun, mutta jäi kuitenkin vielä ilman peliaikaa. Saikkonen debytoi kuitenkin miesten peleissä pelattuaan 11 ottelua lainalla NLB:n HC Sierressä. Hän teki NLB-debyyttinsä 22. marraskuuta 2011 HC La Chaux-de-Fondsia vastaan. Sierre voitti ottelun voittomaalikilpailun jälkeen lukemin 3–2.

Kaudeksi 2012–2013 Saikkonen siirtyi NLB-joukkue GCK Lionsiin. Hän pelasi kauden aikana myös samaa liigaa neljän ottelun verran lainalla HC Thurgaun paidassa paikattuaan Pascal Caminadan loukkaantumista ja Paulo Aridzzonen poissaoloa. Joulukuussa 2013 Saikkonen siirtyi Sveitsin kolmanneksi korkeimmalle sarjatasolle 1. Ligan HC Saint Imieriin oltuaan ilman sopimusta alkukauden 2013–2014. Hän pelasi siellä seitsemän ottelua (kuusi runkosarja- ja yhden Sveitsin Cupin karsintaottelun), kunnes Saikkonen siirtyi tammikuussa 2014 neljän viikon try-outin kautta Mestis-joukkue JYP-Akatemiaan paikkaamaan varusmiespalveluksen aloittaneen Antti Lehtosen jättämää aukkoa. Hän otti joukkueen ykkösmaalivahdin tontin. JYP-Akatemian kausi päättyi runkosarjaan, jonka jälkeen Saikkonen siirtyi loppukaudeksi JYPin SM-liigajoukkueen vahvuuteen. Hän oli lähtökohtaisesti joukkueen kolmosmaalivahti Tuomas Tarkille ja Sami Rajaniemelle. Saikkonen teki liigadebyyttinsä harvinaisessa paikassa 31. maaliskuuta 2013 seitsemännessä puolivälieräottelussa vieraissa Saimaan Palloa vastaan, kun hänet vaihdettiin Rajaniemen tilalle JYPin maaliin toisen erän lopulla kolmen nopeasti tulleen SaiPan maalin jälkeen 4–3-tappioasemassa. SaiPa voitti ottelun lopulta 6–4 ja eteni välieriin. JYPin ykkösmaalivahti Tarkki oli ottelusta sivussa.

Kauteen 2014–2015 Saikkonen lähti pääasiallisesti JYPin kolmosmaalivahtina ja JYP-Akatemian ykkösmaalivahtina. Hän puki kauden aikana kolmeen SM-liigaotteluun. Joulukuussa 2014 Saikkonen lainattiin 23. joulukuuta 2014 asti kestäneellä sopimuksella kotimaahansa NLA-joukkue HC Ambrì-Piottaan, jossa hän pelasi neljä runkosarja ja yhden Sveitsin Cupin ottelun. Saikkonen teki NLA-debyyttinsä 11. joulukuuta 2014 Fribourg-Gottéronia vastaan. Hän torjui Ambrìn 4–3-voittoon päättyeessä ottelussa 39 kertaa. Huhtikuussa 2015 Saikkonen teki vuoden mittaisen jatkosopimuksen JYPin kanssa.

Saikkonen jäi kaudella 2015–2016 lähinnä JYPin kolmosmaalivahdiksi Tuomas Tarkille ja edellisen kauden JYP-Akatemiassa pelanneelle Veini Vehviläiselle. Hän pelasi kauden aikana SM-liigassa vain yhdessä ottelussa kahden sekunnin ajan. Saikkonen vietti kautensa lähes kokonaan Akatemiassa, jonka pääasiallisen torjuntavasttun hän kantoi. Kaudeksi 2016–2017 Saikkonen palasi kotimaahansa ja siirtyi vuoden mittaisella sopimuksella NLA-joukkue Fribourg-Gottéroniin. Hän toimi pääasiassa joukkueen kakkosmaalivahtina Benjamin Conzille ja pelasi 13 runkosarja-, kolme playout-, kolme Mestarien liigan ja kaksi Sveitsin Cupin ottelua. Kaudeksi 2017–2018 Saikkonen siirtyi EHC Kloteniin, jossa hän toimi pääasiassa kakkosmaalivahtina Luca Boltshauserille ja torjui 12 runkosarja- ja kaksi Sveitsin Cupin ottelua. Loppukaudella joukkueen maalivahtiosastoa täydensi kanadalainen Kevin Poulin, mutta Klotenin kausi päättyi kuitenkin putoamiseen Swiss Leagueen (ent. National League B).

Syksyllä 2018 Saikkonen harjoitteli Genève-Servette HC:n National League (ent. National League A) -joukkueen kanssa. Hän oli ilman sopimusta aina Tapaninpäivään asti, kunnes Saikkonen siirtyi alustavasti 31. tammikuuta 2019 asti kestävällä sopimuksella Mestis-joukkue Iisalmen Peli-Karhuihin paikkaamaan Aleksi Aution jättämää aukkoa maalivahtiosastolla. Hän pelasi joukkueessa viisi ottelua, kunnes Saikkonen palasi jo tammikuun puolivälissä Sveitsiin ja siirtyi loppukauden kattavalla sopimuksella NLA-joukkue EHC Bieliin. Joukkue hankki hänet loukkaantuneen Elien Paupen paikalle.

### Maajoukkueura

Saikkonen edusti Sveitsiä alle 18-vuotiaiden MM-kilpailuissa vuonna 2010 ja alle 18-vuotiaiden Ivan Hlinkan muistoturnauksessa vuonna 2009. Yhteensä hän pelannut 46 juniorimaaottelua.

Muuta
-----

Saikkosen isä on ruotsalainen ja äiti suomalainen, kotoisin Jyväskylästä.

Saavutuksia
-----------

* Elite Novizenin mestaruus 2009
* Elite Jr. A:n mestaruus 2009

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2007–2008 | SC Bern | Elite Jr. A | 1 |  |  |  |  |  |  | 3.00 |  | – | – | – | – | – | – | – | – |
| 2008–2009 | SC Bern | Elite Jr. A | 2 |  |  |  |  |  |  | 3.63 |  | – | – | – | – | – | – | – | – |
| 2009–2010 | SC Bern | Elite Jr. A | 28 |  |  |  |  |  |  | 3.44 |  | 7 |  |  |  |  |  | 2.86 |  |
| 2010–2011 | Brampton Battalion | OHL | 13 | 4 | 6 | 0 | 567 | 39 | 0 | 4.13 | 85,0 | – | – | – | – | – | – | – | – |
|  | SC Bern | Elite Jr. A | 4 |  |  |  |  |  |  | 3.20 | 88,7 | 8 |  |  |  |  |  | 3.50 | 88,4 |
| 2011–2012 | SC Bern | Elite Jr. A | 16 |  |  |  |  |  |  | 2.03 |  | 4 |  |  |  |  |  | 2.91 |  |
|  | HC Sierre | NLB | 11 |  |  |  | 682 |  | 0 | 3.43 |  | – | – | – | – | – | – | – | – |
| 2012–2013 | HC Thurgau | NLB | 4 |  |  |  | 250 |  | 0 | 2.16 |  | – | – | – | – | – | – | – | – |
|  | GCK Lions | NLB | 13 |  |  |  | 738 |  | 1 | 4.07 |  | 1 |  |  | 60 |  | 0 | 8.00 |  |
| 2013–2014 | HC Saint Imier | Sveitsi I | 6 |  |  |  |  |  |  | 2.65 |  | – | – | – | – | – | – | – | – |
|  | JYP-Akatemia | Mestis | 10 |  |  |  |  | 17 |  | 1.81 | 94,3 | – | – | – | – | – | – | – | – |
|  | JYP | SM-liiga | – | – | – | – | – | – | – | – | – | 1 | 0 | 0 | 20 | 1 | 0 | 2.93 | 90,9 |
| 2014–2015 | HC Ambrì-Piotta | NLA | 4 | 2 | 2 | 0 | 244 | 13 | 0 | 3.19 | 91,1 | – | – | – | – | – | – | – | – |
|  | JYP-Akatemia | Mestis | 16 |  |  |  | 430 | 44 |  | 2.98 | 90,7 | 2 |  |  |  | 7 |  | 2.90 | 88,9 |
| 2015–2016 | JYP | SM-liiga | 1 | 0 | 0 | 0 | 0 | 0 | 0 | 0.00 | 100 | – | – | – | – | – | – | – | – |
|  | JYP-Akatemia | Mestis | 23 |  |  |  | 1357 | 70 |  | 3.09 | 90,3 | – | – | – | – | – | – | – | – |
| 2016–2017 | Fribourg-Gottéron | NLA | 13 |  |  |  | 391 | 25 | 0 | 3.83 | 87,5 | – | – | – | – | – | – | – | – |
| 2017–2018 | EHC Kloten | NLA | 12 |  |  |  | 552 | 34 | 0 | 3.70 | 87,5 | – | – | – | – | – | – | – | – |
| 2018–2019 | IPK | Mestis | 5 |  |  |  |  | 18 |  | 3.60 | 86,4 | – | – | – | – | – | – | – | – |
|  | EHC Biel | NLA |  |  |  |  |  |  |  |  |  |  |  |  |  |  |  |  |  |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2010 | U18 | 2 | 0 | 1 | 90 | 10 | 0 | 6.68 | 82,1 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Dennis Saikkonen**.
* Dennis Saikkonen The Internet Hockey Databasessa (englanniksi)
* Dennis Saikkonen Eurohockey-sivustolla (englanniksi)
* Dennis Saikkonen *Elite Prospects*. Everysport Media Group AB.  (englanniksi)

### Viitteet

1. ↑  #45 DENNIS SAIKKONEN – JYP-Akatemia (Arkistoitu – Internet Archive)
2. 1 2  Dennis Saikkonen Eurohockey-sivustolla (englanniksi)
3. 1 2 3 4 5 6  Dennis Saikkonen *Elite Prospects*. Everysport Media Group AB.  (englanniksi)
4. ↑  2010 CHL Import Draft: Round 2 (englanniksi)
5. ↑  Troops complete goaltending overhaul  31.3.2014. BRAMPTON, Ont.:  North Bay Battalion. Viitattu 3.7.2015. (englanniksi)
6. ↑  Dennis Saikkonen Swiss Ice Hockey sivuilla (Arkistoitu – Internet Archive) (saksaksi)
7. ↑  Dennis Saikkonen Hockeyfans sivuilla (saksaksi)
8. ↑  Dennis Saikkonen auf der Torhüter-Position *hctg.ch*.  21.1.2013. HC Thurgau. Viitattu 3.7.2015. (saksaksi)[vanhentunut linkki]
9. 1 2  JYP-Akatemia vahvistaa maalivahtiosastoaan *Jatkoaika.com*.  2.1.2014. Jatkoaika r.y. Viitattu 3.7.2015.
10. ↑  JYP kutsui Dennis Saikkosen riveihinsä *Jatkoaika.com*.  21.2.2014. Jatkoaika r.y. Viitattu 3.7.2015.
11. 1 2  Tammilehto, Teemu: JYP-maalivahdin uskomaton tarina – Sveitsistä Mestiksen kautta seitsemännen pelin loppuhetkille *yle.fi*.  31.3.2014. LAPPEENRANTA:  Yleisradio Oy. Viitattu 3.7.2015.
12. ↑  Saikkonen lähtee lainalle synnyinmaahansa *Jatkoaika.com*.  11.12.2014. Jatkoaika r.y. Viitattu 3.7.2015.
13. ↑  Ambrì vs. Fribourg 4:3 – Hockeyfans.ch *hockeyfans.ch*.  11.12.2014. Hochkeyfans.ch GmbH. Viitattu 3.7.2015. (saksaksi)
14. ↑  JYP-vahti jatkaa uraansa Sveitsissä *suomikiekko.com*.  14.4.2016. Nordic Sport Media. Viitattu 27.12.2018.
15. 1 2  Siirto muhii! Lähde: Suomalaismaalivahti liittyi NLA-joukkueen harjoituksiin *suomikiekko.com*.  15.8.2018. Nordic Sport Media. Viitattu 27.12.2018.
16. ↑  Dennis Saikkonen täydentää IPK:n maalivahtiosastoa - Jussi Viitanen jatkaa pelaajauraansa Ruotsissa *ipk.fi*.  15.8.2018. Iisalmen Peli-Karhut Ry.  Arkistoitu 27.12.2018. Viitattu 27.12.2018.
17. ↑  Dennis Saikkonen palaa takaisin kotimaahansa *Jatkoaika.com*.  15.1.2019. Jatkoaika r.y. Viitattu 15.1.2019.
18. ↑  Saisonende für Elien Paupe – Dennis Saikkonen kommt *ehcb.ch*.  15.1.2019. EHC Biel Sport AG. Viitattu 15.1.2019. (saksaksi)
19. ↑  2009 U18 Memorial of Ivan Hlinka 2009/2010 – Slovenský zväz ľadového hokeja (englanniksi)